पूर्व राष्ट्रपति बोले- स्टार बिना इजाजत महिलाओं को छेड़ते हैं, सालों से ऐसा हो रहा है
US EX-President Donald Trump Deposition Video In Rape Trial Released  इसमें वो शिकायतकर्ता महिला जीन कैरोल के बारे में आपत्तिजनक कमेंट कर रहे हैं और खुद पर लगे आरोपों को बेबुनियाद बता रहे हैं।
ट्रम्प पर चल रहे रेप केस के ट्रायल में शुक्रवार को पहली बार उनकी गवाही का वीडियो रिलीज किया गया। इसमें वो शिकायतकर्ता महिला जीन कैरोल के बारे में आपत्तिजनक कमेंट कर रहे हैं और खुद पर लगे आरोपों को बेबुनियाद बता रहे हैं। अमेरिका के पूर्व राष्ट्रपति ट्रम्प ने ये गवाही अक्टूबर में दी थी। जिसे अब मैनहेटन कोर्ट में पेश किया गया है।
वीडियो में ट्रम्प कैरोल के बारे में कह रहे हैं, 'वो मेरे टाइप की ही नहीं है'। वहीं, कोर्ट में जब उन्हें जीन कैरोल की फोटो दिखाई जाती है तो वो उसे अपनी पत्नी बताते हैं। इसके बाद जब उन्हें बताया जाता है कि वो जीन हैं। तो ट्रम्प कहते हैं कि तस्वीर धुंधली होने के वजह से वो उन्हें पहचान नहीं पाए। दरअसल, ट्रम्प पहले कह चुके हैं कि वो जीन कैरोल का जानते ही नहीं हैं।
'बड़े स्टार्स महिलाओं की इजाजत बिना उन्हें छेड़ते रहे हैं'
अटॉर्नी के एक सवाल के जवाब में ट्रम्प कहते हैं कि ऐसा सालों से होता आ रहा है कि स्टार (पॉपुलर लोग) बिना इजाजत महिलाओं को गलत तरीके से छेड़ते हैं। ट्रम्प उन पर रेप का मामला दर्ज कराने वाली महिला को मानसिक तौर पर बीमार भी कहते हैं।
वीडियो में ट्रम्प कैरोल के बारे में कह रहे हैं, 'वो मेरे टाइप की ही नहीं है।'
गवाही का वीडियो 48 मिनट का है। इसमें ट्रम्प के महिलाओं के निजी अंगों पर दिए बयान पर सवाल किया गया। इस पर उन्होंने कहा कि वो लॉकर रूम की बातचीत थी।
ट्रम्प ने सवाल पूछ रही अटॉर्नी को कहा था- तुम भी मेरी टाइप की नहीं हो
ट्रम्प के वीडियो में दिख रहा है कि उन्होंने सवाल कर रही अटॉर्नी पर गलत टिप्पणी की। उन्होंने अटॉर्नी रोबर्टा कापलन से कहा- तुम भी मेरे टाइप की नहीं हो, मुझे उम्मीद है इस पर आपको बुरा नहीं लगा होगा। बहस के दौरान ट्रम्प रोबर्टा को राजनीति से प्रेरित कहते हैं।
ट्रम्प के वकीलों के मुताबिक आगे की सुनवाई के लिए वो कोर्ट में पेश नहीं होंगें। हालांकि, ट्रम्प ने एक दूसरा वीडियो रिलीज कर कहा है कि ट्रायल की वजह से उन्हें अपनी आयरलैंड की ट्रिप से बीच में ही लौटना पड़ रहा है।
क्या है ट्रम्प पर रेप का आरोपों का पूरा मामला
मैगजीन राइटर ई. जीन कैरोल ने ट्रम्प पर 1995-96 में उनका रेप करने का आरोप लगाया था। कैरोल के मुताबिक, ट्रम्प ने न्यूयॉर्क डिपार्टमेंट स्टोर के ड्रेसिंग रूम में उनका रेप किया। जब उन्होंने इसके खिलाफ आवाज उठाने की कोशिश की तो ट्रम्प ने उन्हें बदनाम किया। ट्रम्प ने कहा था कि कैरोल अपनी बुक की सेल बढ़ाने के लिए उन पर झूठे आरोप लगा रही हैं। इसके बाद कैरोल ने ट्रम्प के खिलाफ बैटरी यानी हमला करने और मानहानि का भी केस भी दर्ज कराया था। फिलहाल दोनों मामलों में सुनवाई चल रही है।